CELEX: 32015R2072
Language: el
Date: 2015-11-17 00:00:00
Title: Κανονισμός (ΕΕ) 2015/2072 του Συμβουλίου, της 17ης Νοεμβρίου 2015, για τον καθορισμό, για το 2016, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα και την τροποποίηση των κανονισμών (ΕΕ) αριθ. 1221/2014 και (ΕΕ) 2015/104

19.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 302/1
            
         ΚΑΝΟΝΙΣΜΌΣ (ΕΕ) 2015/2072 ΤΟΥ ΣΥΜΒΟΥΛΊΟΥ
   της 17ης Νοεμβρίου 2015
   για τον καθορισμό, για το 2016, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα και την τροποποίηση των κανονισμών (ΕΕ) αριθ. 1221/2014 και (ΕΕ) 2015/104
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Το άρθρο 43 παράγραφος 3 της Συνθήκης προβλέπει ότι το Συμβούλιο θεσπίζει μέτρα για τον καθορισμό και την κατανομή των αλιευτικών δυνατοτήτων, κατόπιν πρότασης της Επιτροπής.
            
         
               (2)
            
            
               Ο κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (1) ορίζει ότι εγκρίνονται μέτρα για τη διατήρηση, τα οποία λαμβάνουν υπόψη τις διαθέσιμες επιστημονικές, τεχνικές και οικονομικές γνωμοδοτήσεις, περιλαμβανομένων, κατά περίπτωση, εκθέσεων της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ) και άλλων γνωμοδοτικών οργάνων, καθώς και τυχόν συμβουλών γνωμοδοτικών συμβουλίων.
            
         
               (3)
            
            
               Η θέσπιση μέτρων για τον καθορισμό και την κατανομή των αλιευτικών δυνατοτήτων, περιλαμβανομένων ορισμένων όρων που συνδέονται λειτουργικά με αυτές, κατά περίπτωση, εμπίπτει στις αρμοδιότητες του Συμβουλίου. Σύμφωνα με το άρθρο 16 του κανονισμού (ΕΕ) αριθ. 1380/2013, οι αλιευτικές δυνατότητες θα πρέπει να κατανέμονται μεταξύ των κρατών μελών κατά τρόπο ώστε να διασφαλίζεται η σχετική σταθερότητα των αλιευτικών δραστηριοτήτων κάθε κράτους μέλους, για κάθε απόθεμα ιχθύων ή τύπο αλιείας, και σύμφωνα με τους στόχους της κοινής αλιευτικής πολιτικής (ΚΑλΠ) όπως ορίζονται στον κανονισμό (ΕΕ) αριθ. 1380/2013.
            
         
               (4)
            
            
               Τα συνολικά επιτρεπόμενα αλιεύματα (TAC) θα πρέπει συνεπώς να καθοριστούν, σύμφωνα με τον κανονισμό (ΕΕ) αριθ. 1380/2013, με βάση τις διαθέσιμες επιστημονικές γνωμοδοτήσεις, λαμβανομένων υπόψη των βιολογικών και κοινωνικοοικονομικών πτυχών, με παράλληλη εξασφάλιση της δίκαιης μεταχείρισης των αλιευτικών κλάδων, καθώς και με βάση τις γνώμες που διατυπώνονται κατά τη διαβούλευση με τα ενδιαφερόμενα μέρη.
            
         
               (5)
            
            
               Για τα αποθέματα που υπόκεινται σε ειδικά πολυετή σχέδια, οι αλιευτικές δυνατότητες θα πρέπει να καθορίζονται σύμφωνα με τους κανόνες που προβλέπονται στα εν λόγω σχέδια. Συνεπώς, τα όρια αλιευμάτων για τα αποθέματα γάδου στη Βαλτική Θάλασσα θα πρέπει να καθοριστούν σύμφωνα με τους κανόνες που προβλέπονται στον κανονισμό (ΕΚ) αριθ. 1098/2007 του Συμβουλίου (2).
            
         
               (6)
            
            
               Λόγω αλλαγών στη βιολογία του ανατολικού αποθέματος γάδου, το Διεθνές Συμβούλιο για την Εξερεύνηση της Θάλασσας (ICES) δεν μπόρεσε να προσδιορίσει τα βιολογικά σημεία αναφοράς για τα αποθέματα γάδου στις υποδιαιρέσεις ICES 25-32 και αντ' αυτού συνέστησε να γίνει ο υπολογισμός του TAC για το εν λόγω απόθεμα γάδου βάσει της προσέγγισης για τα αποθέματα για τα οποία τα δεδομένα είναι ελλιπή. Η απουσία βιολογικών σημείων αναφοράς κατέστησε αδύνατη την εφαρμογή των κανόνων για τον καθορισμό και την κατανομή των αλιευτικών δυνατοτήτων για το απόθεμα γάδου στις υποδιαιρέσεις αυτές που παρατίθενται στον κανονισμό (ΕΚ) αριθ. 1098/2007. Δεδομένου ότι ο μη καθορισμός και η μη κατανομή αλιευτικών δυνατοτήτων θα μπορούσε να απειλήσει σοβαρά τη βιωσιμότητα του αποθέματος γάδου, είναι σκόπιμο, ως συμβολή στην επίτευξη των στόχων της ΚΑλΠ που ορίζονται στον κανονισμό (ΕΕ) αριθ. 1380/2013, να καθοριστεί το TAC βάσει της προσέγγισης για τα αποθέματα για τα οποία τα δεδομένα είναι ελλιπή, σε επίπεδο που να αντιστοιχεί στην προσέγγιση που υιοθέτησε και συνιστά το ICES.
            
         
               (7)
            
            
               Λόγω νέας προσέγγισης του ICES στις επιστημονικές εισηγήσεις για τον καθορισμό των αλιευτικών δυνατοτήτων για το γάδο στις υποδιαιρέσεις 22-24, είναι σκόπιμο να εφαρμοστεί κλιμακωτή προσέγγιση στη μείωση αλιευτικών δυνατοτήτων.
            
         
               (8)
            
            
               Υπό το φως των πλέον πρόσφατων επιστημονικών συμβουλών, προκειμένου να προστατευθούν οι περιοχές αναπαραγωγής του δυτικού αποθέματος γάδου, είναι σκόπιμο να καθορισθούν αλιευτικές δυνατότητες εκτός των περιόδων αναπαραγωγής (15 Φεβρουαρίου-31 Μαρτίου 2016 και συνεπώς όχι στον Απρίλιο, όπως ίσχυε προηγουμένως). Ο καθορισμός αυτός των αλιευτικών δυνατοτήτων θα συμβάλει στη θετική εξέλιξη του αποθέματος, και έτσι στην επίτευξη των στόχων της ΚΑλΠ, όπως ορίζονται στον κανονισμό (ΕΕ) αριθ. 1380/2013.
            
         
               (9)
            
            
               Ο κανονισμός (ΕΕ) αριθ. 1380/2013 θέτει στην ΚΑλΠ το στόχο να επιτύχει το ρυθμό εκμετάλλευσης της μέγιστης βιώσιμης απόδοσης έως το 2015, όπου είναι δυνατόν, και σε προοδευτική βάση με βαθμιαίες αυξήσεις μέχρι το 2020 το αργότερο για όλα τα αποθέματα. Εφόσον η επίτευξη αυτού του ρυθμού εκμετάλλευσης έως το 2016 θα έχει σοβαρές συνέπειες για την κοινωνική και οικονομική βιωσιμότητα των θιγόμενων στόλων που αλιεύουν από τα αποθέματα παπαλίνας και ρέγγας, είναι αποδεκτό να επιτευχθεί αυτός ο ρυθμός εκμετάλλευσης το αργότερο έως το 2017. Για το 2016 οι αλιευτικές δυνατότητες για τα αποθέματα αυτά θα πρέπει να καθοριστούν κατά τρόπο ώστε να εξασφαλίζεται ότι ο ρυθμός εκμετάλλευσης της μέγιστης βιώσιμης απόδοσης θα επιτευχθεί βαθμιαία μέχρι την ημερομηνία αυτή.
            
         
               (10)
            
            
               Η χρήση των αλιευτικών δυνατοτήτων που καθορίζονται στον παρόντα κανονισμό υπόκειται στον κανονισμό (ΕΚ) αριθ. 1224/2009 του Συμβουλίου (3), και ιδίως στα άρθρα 33 και 34, τα οποία αφορούν την καταγραφή των αλιευμάτων και της αλιευτικής προσπάθειας και την κοινοποίηση στην Επιτροπή των στοιχείων σχετικά με την εξάντληση των αλιευτικών δυνατοτήτων. Ως εκ τούτου, ο παρών κανονισμός θα πρέπει να καθορίζει κωδικούς προς χρήση από τα κράτη μέλη κατά την αποστολή των στοιχείων στην Επιτροπή σχετικά με τις εκφορτώσεις αποθεμάτων που υπόκεινται στον παρόντα κανονισμό.
            
         
               (11)
            
            
               Με τον κανονισμό (ΕΚ) αριθ. 847/96 του Συμβουλίου (4) θεσπίστηκαν συμπληρωματικοί όροι για την ετήσια διαχείριση των TAC, περιλαμβανομένων διατάξεων όσον αφορά την ευελιξία για τα προληπτικά και τα αναλυτικά TAC, στα άρθρα 3 και 4. Σύμφωνα με το άρθρο 2 του εν λόγω κανονισμού, το Συμβούλιο, κατά τον καθορισμό των ΤΑC, πρέπει να αποφασίζει σε ποια αποθέματα δεν εφαρμόζονται τα άρθρα 3 ή 4, ιδίως με βάση τη βιολογική κατάσταση των αποθεμάτων. Πιο πρόσφατα, ο μηχανισμός ευελιξίας από έτος σε έτος εισήχθη από το άρθρο 15 παράγραφος 9 του κανονισμού (ΕΕ) αριθ. 1380/2013 για όλα τα αποθέματα που υπόκεινται στην υποχρέωση εκφόρτωσης. Επομένως, προκειμένου να αποφευχθεί η υπερβολική ευελιξία που θα υπονόμευε την αρχή της ορθολογικής και υπεύθυνης εκμετάλλευσης των έμβιων βιολογικών πόρων της θάλασσας, θα εμπόδιζε την επίτευξη των στόχων της ΚΑλΠ και θα επιδείνωνε τη βιολογική κατάσταση των αποθεμάτων, τα άρθρα 3 και 4 του κανονισμού (ΕΚ) αριθ. 847/96 θα πρέπει να εφαρμόζονται στα αναλυτικά TAC μόνο σε περίπτωση που δεν γίνεται χρήση της ευελιξίας από έτος σε έτος, η οποία προβλέπεται στο άρθρο 15 παράγραφος 9 του κανονισμού (ΕΕ) αριθ. 1380/2013.
            
         
               (12)
            
            
               Το 2015, εξαιτίας του εμπάργκο που επέβαλε η Ρωσική Ομοσπονδία στην εισαγωγή ορισμένων γεωργικών και αλιευτικών προϊόντων από την Ένωση, καθιερώθηκε ευελιξία 25 % για τη μεταφορά αχρησιμοποίητων αλιευτικών δυνατοτήτων για τα αποθέματα που επηρεάζονταν πιο σοβαρά ή άμεσα από το ρωσικό εμπάργκο. Λόγω των εξαιρετικών περιστάσεων που συνιστά η παράταση και η επέκταση αυτού του εμπάργκο για την Ένωση, καθώς επίσης της μη διαθεσιμότητας ορισμένων παραδοσιακών αγορών και υπό το φως των επιστημονικών γνωμοδοτήσεων, είναι σκόπιμο να επιτραπούν αλιευτικές δυνατότητες για ορισμένα αποθέματα που δεν χρησιμοποιήθηκαν το 2015 να μεταφερθούν στο 2016 μέχρι ποσοστού 25 %, και, σε ό, τι αφορά το σκουμπρί του Βορειοανατολικού Ατλαντικού, έως ποσοστό 17,5 % της αρχικής ποσόστωσης του 2015. Είναι, ως εκ τούτου, σκόπιμο να εισαχθεί παρόμοια ευελιξία στους κανονισμούς του Συμβουλίου (ΕΕ) αριθ. 1221/2014 (5) και (ΕΕ) 2015/104 (6). Δεν μπορεί να υπάρξει καμία άλλη ευελιξία για μεταφορά αχρησιμοποίητων αλιευτικών δυνατοτήτων σε σχέση με τα σχετικά αποθέματα.
            
         
               (13)
            
            
               Για να αποφευχθεί η διακοπή των αλιευτικών δραστηριοτήτων και να διασφαλισθούν οι βιοτικοί πόροι των αλιέων της Ένωσης, ο παρών κανονισμός θα πρέπει να εφαρμοστεί από την 1η Ιανουαρίου 2016. Για λόγους επείγοντος, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του. Για τους λόγους που αναφέρονται στην αιτιολογική σκέψη 12, οι διατάξεις περί της δυνατότητος μεταφοράς αλιευτικών δυνατοτήτων που δεν χρησιμοποιήθηκαν το 2015 θα πρέπει να ισχύσουν από 1ης Ιανουαρίου 2015,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I
   
      ΓΕΝΙΚΕΣ ΔΙΑΤΑΞΕΙΣ
   
   Άρθρο 1
   Αντικείμενο
   Με τον παρόντα κανονισμό καθορίζονται, για το 2016, οι αλιευτικές δυνατότητες στη Βαλτική Θάλασσα για ορισμένα αποθέματα ιχθύων και ομάδες αποθεμάτων ιχθύων.
   Άρθρο 2
   Πεδίο εφαρμογής
   Ο παρών κανονισμός εφαρμόζεται στα αλιευτικά σκάφη της Ένωσης που ασκούν δραστηριότητα στη Βαλτική Θάλασσα.
   Άρθρο 3
   Ορισμοί
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   1)   «ICES»: Διεθνές Συμβούλιο για την Εξερεύνηση της Θάλασσας·
   2)   «Βαλτική Θάλασσα»: οι ζώνες ICES IIIb, IIIc και IIId·
   3)   «υποδιαίρεση»: υποδιαίρεση ICES της Βαλτικής Θάλασσας, όπως ορίζεται στο παράρτημα I του κανονισμού (ΕΚ) αριθ. 2187/2005 του Συμβουλίου (7)·
   4)   «αλιευτικό σκάφος»: οποιοδήποτε σκάφος το οποίο είναι εξοπλισμένο για την εμπορική εκμετάλλευση έμβιων βιολογικών πόρων της θάλασσας·
   5)   «αλιευτικό σκάφος της Ένωσης»: αλιευτικό σκάφος που φέρει τη σημαία κράτους μέλους και είναι νηολογημένο στην Ένωση·
   6)   «απόθεμα»: έμβιος βιολογικός πόρος της θάλασσας που απαντά σε μια δεδομένη περιοχή διαχείρισης·
   7)   «συνολικό επιτρεπόμενο αλίευμα» (TAC): η ποσότητα κάθε αποθέματος που μπορεί:
   
               i)
            
            
               να αλιευθεί στο χρονικό διάστημα ενός έτους, όσον αφορά τους τύπους αλιείας που υπόκεινται σε υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013, ή
            
         
               ii)
            
            
               να εκφορτωθεί στο χρονικό διάστημα ενός έτους, όσον αφορά τους τύπους αλιείας που δεν υπόκεινται σε υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013·
            
         8)   «ποσόστωση»: η αναλογία του TAC που διατίθεται στην Ένωση, σε ένα κράτος μέλος ή σε τρίτη χώρα.
   ΚΕΦΑΛΑΙΟ II
   
      ΑΛΙΕΥΤΙΚΕΣ ΔΥΝΑΤΟΤΗΤΕΣ
   
   Άρθρο 4
   TAC και κατανομές
   Τα TAC, οι ποσοστώσεις και οι όροι οι οποίοι συνδέονται λειτουργικά με αυτές, κατά περίπτωση, καθορίζονται στο παράρτημα.
   Άρθρο 5
   Ειδικές διατάξεις για τις κατανομές των αλιευτικών δυνατοτήτων
   Η κατανομή των αλιευτικών δυνατοτήτων μεταξύ κρατών μελών, η οποία προβλέπεται στον παρόντα κανονισμό, δεν θίγει:
   
               α)
            
            
               τις ανταλλαγές που πραγματοποιούνται σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013·
            
         
               β)
            
            
               τις μειώσεις και ανακατανομές που πραγματοποιούνται σύμφωνα με το άρθρο 37 του κανονισμού (ΕΚ) αριθ. 1224/2009·
            
         
               γ)
            
            
               τις πρόσθετες εκφορτώσεις που επιτρέπονται βάσει του άρθρου 3 του κανονισμού (ΕΚ) αριθ. 847/96 ή βάσει του άρθρου 15 παράγραφος 9 του κανονισμού (ΕΕ) αριθ. 1380/2013·
            
         
               δ)
            
            
               τις ποσότητες που διατηρούνται σύμφωνα με το άρθρο 4 του κανονισμού (ΕΚ) αριθ. 847/96 ή μεταφέρονται δυνάμει του άρθρου 15 παράγραφος 9 του κανονισμού (ΕΕ) αριθ. 1380/2013·
            
         
               ε)
            
            
               τις μειώσεις που πραγματοποιούνται σύμφωνα με τα άρθρα 105, 106 και 107 του κανονισμού (ΕΚ) αριθ. 1224/2009.
            
         Άρθρο 6
   Όροι για την εκφόρτωση κύριων και παρεμπιπτόντων αλιευμάτων που δεν υπόκεινται σε υποχρέωση εκφόρτωσης
   1.   Τα αλιεύματα ειδών που υπόκεινται σε όρια και που έχουν αλιευθεί στο πλαίσιο των τύπων αλιείας που προσδιορίζονται στο άρθρο 15 παράγραφος 1 του κανονισμού (ΕΕ) αριθ. 1380/2013 υπόκεινται στην υποχρέωση εκφόρτωσης που προβλέπεται στο άρθρο 15 του εν λόγω κανονισμού.
   2.   Αλιεύματα και παρεμπίπτοντα αλιεύματα ευρωπαϊκής χωματίδας διατηρούνται επί του σκάφους ή εκφορτώνονται μόνον όταν έχουν αλιευθεί από σκάφη της Ένωσης υπό σημαία κράτους μέλους το οποίο διαθέτει ποσόστωση, υπό τον όρο ότι η ποσόστωση δεν έχει εξαντληθεί.
   3.   Τα αποθέματα ειδών εκτός στόχου εντός ασφαλών βιολογικών ορίων που αναφέρονται στο άρθρο 15 παράγραφος 8 του κανονισμού (ΕΕ) αριθ. 1380/2013 καθορίζονται στο παράρτημα για τους σκοπούς της παρέκκλισης από την υποχρέωση καταλογισμού των αλιευμάτων στις αντίστοιχες ποσοστώσεις που προβλέπει το εν λόγω άρθρο.
   ΚΕΦΑΛΑΙΟ III
   
      ΕΥΕΛΙΞΙΑ ΣΤΟΝ ΚΑΘΟΡΙΣΜΟ ΑΛΙΕΥΤΙΚΩΝ ΔΥΝΑΤΟΤΗΤΩΝ ΟΡΙΣΜΕΝΩΝ ΑΠΟΘΕΜΑΤΩΝ
   
   Άρθρο 7
   Τροποποίηση του κανονισμού (ΕΕ) 2015/104
   Στον κανονισμό (ΕΕ) 2015/104 παρεμβάλλεται το ακόλουθο άρθρο:
   
      «Άρθρο 18α
      Ευελιξία στον καθορισμό αλιευτικών δυνατοτήτων ορισμένων αποθεμάτων
      1.   Το παρόν άρθρο εφαρμόζεται στα εξής αποθέματα:
      
                  α)
               
               
                  σκουμπρί στις ζώνες IIIa και IV· ενωσιακά ύδατα των IIa, IIIb, IIIc και IIId·
               
            
                  β)
               
               
                  σκουμπρί στις ζώνες VI, VII, VIIIa, VIIIb, VIIId και VIIIe· ενωσιακά και διεθνή ύδατα της Vb· διεθνή ύδατα των ΙΙa, XII και XIV·
               
            
                  γ)
               
               
                  σκουμπρί στα νορβηγικά ύδατα των ΙΙa και IVa·
               
            
                  δ)
               
               
                  ρέγγα σε ενωσιακά, νορβηγικά και διεθνή ύδατα των I και II.
               
            
                  ε)
               
               
                  ρέγγα στη Βόρεια Θάλασσα βορείως του γεωγραφικού πλάτους 53° Β·
               
            
                  στ)
               
               
                  ρέγγα στις περιοχές IVc και VIId·
               
            
                  ζ)
               
               
                  ρέγγα στις ζώνες VIIa, VIIg, VIIh, VIIj και VIIk,
               
            
                  η)
               
               
                  σαφρίδι σε ενωσιακά ύδατα των IIa, IVa, VI, VIIa-c, VIIe-k, VIIIa, VIIIb, VIIId και VIIIe, σε ενωσιακά και διεθνή ύδατα της Vb και σε διεθνή ύδατα των XII και XIV.
               
            2.   Τυχόν ποσότητες που φθάνουν έως το 25 % της αρχικής ποσόστωσης ενός κράτους μέλους για τα αποθέματα της παραγράφου 1 στοιχεία δ) έως η) που δεν χρησιμοποιήθηκαν το 2015 προστίθενται προκειμένου να υπολογισθεί η ποσόστωση του ενδιαφερόμενου κράτους μέλους για το συγκεκριμένο απόθεμα για το 2016. Το ποσοστό αυτό θα είναι 17,5 % για τα αποθέματα που προσδιορίζονται στα στοιχεία α) έως γ) της παραγράφου 1. Τυχόν ποσότητες που μεταφέρθηκαν σε άλλα κράτη μέλη σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013 και τυχόν ποσότητες που αφαιρούνται σύμφωνα με τα άρθρα 37, 105 και 107 του κανονισμού (ΕΚ) αριθ. 1224/2009, λαμβάνονται υπόψη προκειμένου να καθοριστούν οι χρησιμοποιημένες και αχρησιμοποίητες ποσότητες βάσει της παρούσας παραγράφου.
      3.   Όταν ένα κράτος μέλος έχει χρησιμοποιήσει τη δυνατότητα της παραγράφου 2 του παρόντος άρθρου για συγκεκριμένο απόθεμα, δεν μπορεί να υπάρξει άλλη ευελιξία ως προς τη μεταφορά αχρησιμοποίητων αλιευτικών δυνατοτήτων για το εν λόγω απόθεμα.».
   
   Άρθρο 8
   Τροποποίηση του κανονισμού (ΕΕ) αριθ. 1221/2014
   Στον κανονισμό (ΕΕ) αριθ. 1221/2014 παρεμβάλλεται το ακόλουθο άρθρο:
   
      «Άρθρο 5α
      Ευελιξία στον καθορισμό αλιευτικών δυνατοτήτων ορισμένων αποθεμάτων
      1.   Το παρόν άρθρο εφαρμόζεται στα εξής αποθέματα:
      
                  α)
               
               
                  ρέγγα στις υποδιαιρέσεις 30-31 του ICES·
               
            
                  β)
               
               
                  ρέγγα στα ενωσιακά ύδατα των υποδιαιρέσεων 25-27, 28.2, 29 και 32 του ICES,
               
            
                  γ)
               
               
                  ρέγγα στην υποδιαίρεση 28.1 του ICES,
               
            
                  δ)
               
               
                  παπαλίνα στα ενωσιακά ύδατα της υποδιαίρεσης 22-32 του ICES.
               
            2.   Τυχόν ποσότητες που φθάνουν έως το 25 % της αρχικής ποσόστωσης ενός κράτους μέλους για τα αποθέματα της παραγράφου 1 που δεν χρησιμοποιήθηκαν το 2015 προστίθενται προκειμένου να υπολογισθεί η ποσόστωση του ενδιαφερόμενου κράτους μέλους για το συγκεκριμένο απόθεμα για το 2016. Τυχόν ποσότητες που μεταφέρθηκαν σε άλλα κράτη μέλη σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013 και τυχόν ποσότητες που αφαιρούνται σύμφωνα με τα άρθρα 37, 105 και 107 του κανονισμού (ΕΚ) αριθ. 1224/2009, λαμβάνονται υπόψη προκειμένου να καθοριστούν οι χρησιμοποιημένες και αχρησιμοποίητες ποσότητες βάσει της παρούσας παραγράφου.
      3.   Όταν ένα κράτος μέλος έχει χρησιμοποιήσει τη δυνατότητα της παραγράφου 2 του παρόντος άρθρου για συγκεκριμένο απόθεμα, δεν μπορεί να υπάρξει άλλη ευελιξία ως προς τη μεταφορά αχρησιμοποίητων αλιευτικών δυνατοτήτων για το εν λόγω απόθεμα.».
   
   ΚΕΦΑΛΑΙΟ IV
   
      ΤΕΛΙΚΕΣ ΔΙΑΤΑΞΕΙΣ
   
   Άρθρο 9
   Διαβίβαση δεδομένων
   Όταν, σύμφωνα με τα άρθρα 33 και 34 του κανονισμού (ΕΚ) αριθ. 1224/2009, τα κράτη μέλη διαβιβάζουν στην Επιτροπή δεδομένα που αφορούν τις ποσότητες αποθεμάτων που έχουν αλιευθεί ή εκφορτωθεί, χρησιμοποιούν τους κωδικούς αποθεμάτων που αναφέρονται στο παράρτημα του παρόντος κανονισμού.
   Άρθρο 10
   Ευελιξία
   1.   Εάν δεν ορίζεται άλλως στο παράρτημα του παρόντος κανονισμού, το άρθρο 3 του κανονισμού (ΕΚ) αριθ. 847/96 εφαρμόζεται στα αποθέματα που υπόκεινται σε προληπτικά TAC, το δε άρθρο 3 παράγραφοι 2 και 3 καθώς και το άρθρο 4 του ίδιου κανονισμού εφαρμόζονται στα αποθέματα που υπόκεινται σε αναλυτικό TAC.
   2.   Το άρθρο 3 παράγραφοι 2 και 3 και το άρθρο 4 του κανονισμού (ΕΚ) αριθ. 847/96 δεν εφαρμόζονται όταν ένα κράτος μέλος κάνει χρήση της ευελιξίας από έτος σε έτος η οποία προβλέπεται στο άρθρο 15 παράγραφος 9 του κανονισμού (ΕΕ) αριθ. 1380/2013.
   Άρθρο 11
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016.
   Ωστόσο, τα άρθρα 7 και 8 εφαρμόζονται από την 1η Ιανουαρίου 2015.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Νοεμβρίου 2015.
      
         
            Για το Συμβούλιο
         
         
            Ο Πρόεδρος
         
         J. ASSELBORN
      
   
   
      (1)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
   
      (2)  Κανονισμός (ΕΚ) αριθ. 1098/2007 του Συμβουλίου, της 18ης Σεπτεμβρίου 2007, για τη θέσπιση πολυετούς σχεδίου για τα αποθέματα γάδου της Βαλτικής Θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων, για την τροποποίηση του κανονισμού (ΕΟΚ) αριθ. 2847/93 και την κατάργηση του κανονισμού (ΕΚ) αριθ. 779/97 (ΕΕ L 248 της 22.9.2007, σ. 1).
   
      (3)  Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
   
      (4)  Κανονισμός (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115 της 9.5.1996, σ. 3).
   
      (5)  Κανονισμός (EE) αριθ. 1221/2014 του Συμβουλίου, της 10ης Νοεμβρίου 2014, σχετικά με τον καθορισμό, για το 2015, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων που ισχύουν στη Βαλτική Θάλασσα και την τροποποίηση των κανονισμών (ΕΕ) αριθ. 43/2014 και (ΕΕ) αριθ. 1180/2013 (ΕΕ L 330 της 15.11.2014, σ. 16).
   
      (6)  6 Κανονισμός (ΕΕ) 2015/104 του Συμβουλίου, της 19ης Ιανουαρίου 2015, σχετικά με τον καθορισμό, για το 2015, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα, και για τα ενωσιακά σκάφη, σε ορισμένα μη ενωσιακά ύδατα, την τροποποίηση του κανονισμού (ΕΕ) αριθ. 43/2014 καθώς και για την κατάργηση του κανονισμού (ΕΕ) αριθ. 779/2014 (ΕΕ L 22 της 28.1.2015, σ. 1).
   
      (7)  Κανονισμός (ΕΚ) αριθ. 2187/2005 του Συμβουλίου, της 21ης Δεκεμβρίου 2005, για τη διατήρηση των αλιευτικών πόρων μέσω τεχνικών μέτρων στα ύδατα της Βαλτικής Θάλασσας, των Belts και του Sound (ΕΕ L 349 της 31.12.2005, σ. 1).
   
      ΠΑΡΑΡΤΗΜΑ
      
         TAC για τα αλιευτικα της ενωσης, σε περιοχες με TAC, ανα ειδος και περιοχη
      
      Οι πίνακες που ακολουθούν καθορίζουν τα TAC και τις ποσοστώσεις (σε τόνους βάρους ζωντανών αλιευμάτων, εκτός εάν ορίζεται διαφορετικά) ανά απόθεμα, καθώς και τους όρους που συνδέονται λειτουργικά με αυτά.
      Οι αναφορές σε αλιευτικές ζώνες είναι αναφορές σε ζώνες ICES, εκτός εάν ορίζεται διαφορετικά.
      Τα αποθέματα ιχθύων παρατίθενται με την αλφαβητική σειρά της λατινικής ονομασίας του είδους.
      Για τους σκοπούς του παρόντος κανονισμού, παρέχεται ο κάτωθι πίνακας αντιστοιχιών των λατινικών ονομασιών με τις κοινές ονομασίες:
      
                  Επιστημονική ονομασία
               
               
                  Τριψήφιος αλφαβητικός κωδικός
               
               
                  Κοινή ονομασία
               
            
                  
                     Clupea harengus
                  
               
               
                  HER
               
               
                  Ρέγγα
               
            
                  
                     Gadus morhua
                  
               
               
                  COD
               
               
                  Γάδος
               
            
                  
                     Pleuronectes platessa
                  
               
               
                  PLE
               
               
                  Ευρωπαϊκή χωματίδα
               
            
                  
                     Salmo salar
                  
               
               
                  SAL
               
               
                  Σολομός του Ατλαντικού
               
            
                  
                     Sprattus sprattus
                  
               
               
                  SPR
               
               
                  Παπαλίνα
               
            
         
      
                  
                     Είδος:
                  
               
               
                  Ρέγγα
                  
                     Clupea harengus
                  
               
               
                  
                     Ζώνη:
                  
               
               
                  Υποδιαιρέσεις 30-31
                  HER/3D30., HER/3D31.
               
            
                  Φινλανδία
               
               
                  99 098
               
               
                   
               
               
                   
               
            
                  Σουηδία
               
               
                  21 774
               
               
                   
               
               
                   
               
            
                  Ένωση
               
               
                  120 872
               
               
                   
               
               
                   
               
            
                  TAC
               
               
                  120 872
               
               
                   
               
               
                  Αναλυτικό TAC
               
            
         
      
                  
                     Είδος:
                  
               
               
                  Ρέγγα
                  
                     Clupea harengus
                  
               
               
                  
                     Ζώνη:
                  
               
               
                  Υποδιαιρέσεις 22-24
                  HER/3B23.· HER/3C22.· HER/3D24.
               
            
                  Δανία
               
               
                  3 683
               
               
                   
               
               
                   
               
            
                  Γερμανία
               
               
                  14 496
               
               
                   
               
               
                   
               
            
                  Φινλανδία
               
               
                  2
               
               
                   
               
               
                  Εφαρμόζεται το άρθρο 6 παράγραφος 3 του παρόντος κανονισμού.
               
            
                  Πολωνία
               
               
                  3 419
               
               
                   
               
               
                   
               
            
                  Σουηδία
               
               
                  4 674
               
               
                   
               
               
                   
               
            
                  Ένωση
               
               
                  26 274
               
               
                   
               
               
                   
               
            
                  TAC
               
               
                  26 274
               
               
                   
               
               
                  Αναλυτικό TAC
                  Δεν εφαρμόζεται το άρθρο 3 παράγραφοι 2 και 3 του κανονισμού (ΕΚ) αριθ. 847/96.
                  Δεν εφαρμόζεται το άρθρο 4 του κανονισμού (ΕΚ) αριθ. 847/96.
               
            
         
      
                  
                     Είδος:
                  
               
               
                  Ρέγγα
                  
                     Clupea harengus
                  
               
               
                  
                     Ζώνη:
                  
               
               
                  Ενωσιακά ύδατα των υποδιαιρέσεων 25-27, 28.2, 29 και 32
                  HER/3D25.· HER/3D26.· HER/3D27.· HER/3D28.2; HER/3D29.· HER/3D32.
               
            
                  Δανία
               
               
                  3 905
               
               
                   
               
               
                   
               
            
                  Γερμανία
               
               
                  1 035
               
               
                   
               
               
                   
               
            
                  Εσθονία
               
               
                  19 942
               
               
                   
               
               
                  Εφαρμόζεται το άρθρο 6 παράγραφος 3 του παρόντος κανονισμού.
               
            
                  Φινλανδία
               
               
                  38 927
               
               
                   
               
               
                   
               
            
                  Λετονία
               
               
                  4 921
               
               
                   
               
               
                   
               
            
                  Λιθουανία
               
               
                  5 182
               
               
                   
               
               
                   
               
            
                  Πολωνία
               
               
                  44 224
               
               
                   
               
               
                   
               
            
                  Σουηδία
               
               
                  59 369
               
               
                   
               
               
                   
               
            
                  Ένωση
               
               
                  177 505
               
               
                   
               
               
                   
               
            
                  TAC
               
               
                  Άνευ αντικειμένου
               
               
                   
               
               
                  Αναλυτικό TAC
               
            
         
      
                  
                     Είδος:
                  
               
               
                  Ρέγγα
                  
                     Clupea harengus
                  
               
               
                  
                     Ζώνη:
                  
               
               
                  Υποδιαίρεση 28.1
                  HER/03D.RG
               
            
                  Εσθονία
               
               
                  16 124
               
               
                   
               
               
                   
               
            
                  Λετονία
               
               
                  18 791
               
               
                   
               
               
                  Εφαρμόζεται το άρθρο 6 παράγραφος 3 του παρόντος κανονισμού.
               
            
                  Ένωση
               
               
                  34 915
               
               
                   
               
               
                   
               
            
                  TAC
               
               
                  34 915
               
               
                   
               
               
                  Αναλυτικό TAC
               
            
         
      
                  
                     Είδος
                  
               
               
                  Γάδος
                  
                     Gadus morhua
                  
               
               
                  
                     Ζώνη:
                  
               
               
                  Ενωσιακά ύδατα των υποδιαιρέσεων 25-32
                  COD/3D25.· COD/3D26.· COD/3D27.· COD/3D28.· COD/3D29.· COD/3D30.· COD/3D31.· COD/3D32.
               
            
                  Δανία
               
               
                  9 451
               
               
                   
               
               
                   
               
            
                  Γερμανία
               
               
                  3 760
               
               
                   
               
               
                   
               
            
                  Εσθονία
               
               
                  921
               
               
                   
               
               
                   
               
            
                  Φινλανδία
               
               
                  723
               
               
                   
               
               
                   
               
            
                  Λετονία
               
               
                  3 514
               
               
                   
               
               
                   
               
            
                  Λιθουανία
               
               
                  2 315
               
               
                   
               
               
                   
               
            
                  Πολωνία
               
               
                  10 884
               
               
                   
               
               
                   
               
            
                  Σουηδία
               
               
                  9 575
               
               
                   
               
               
                   
               
            
                  Ένωση
               
               
                  41 143
               
               
                   
               
               
                   
               
            
                  TAC
               
               
                  Άνευ αντικειμένου
               
               
                   
               
               
                  Προληπτικό TAC
                  Δεν εφαρμόζεται το άρθρο 3 παράγραφοι 2 και 3 του κανονισμού (ΕΚ) αριθ. 847/96.
                  Δεν εφαρμόζεται το άρθρο 4 του κανονισμού (ΕΚ) αριθ. 847/96.
               
            
         
      
                  
                     Είδος:
                  
               
               
                  Γάδος
                  
                     Gadus morhua
                  
               
               
                  
                     Ζώνη:
                  
               
               
                  Υποδιαιρέσεις 22-24
                  COD/3B23.· COD/3C22.· COD/3D24.
               
            
                  Δανία
               
               
                  5 552 (1)
                  
               
               
                   
               
               
                   
               
            
                  Γερμανία
               
               
                  2 715 (1)
                  
               
               
                   
               
               
                   
               
            
                  Εσθονία
               
               
                  123 (1)
                  
               
               
                   
               
               
                   
               
            
                  Φινλανδία
               
               
                  109 (1)
                  
               
               
                   
               
               
                   
               
            
                  Λετονία
               
               
                  459 (1)
                  
               
               
                   
               
               
                   
               
            
                  Λιθουανία
               
               
                  298 (1)
                  
               
               
                   
               
               
                   
               
            
                  Πολωνία
               
               
                  1 486 (1)
                  
               
               
                   
               
               
                   
               
            
                  Σουηδία
               
               
                  1 978 (1)
                  
               
               
                   
               
               
                   
               
            
                  Ένωση
               
               
                  12 720 (1)
                  
               
               
                   
               
               
                   
               
            
                  TAC
               
               
                  12 720 (1)
                  
               
               
                   
               
               
                  Αναλυτικό TAC
                  Δεν εφαρμόζεται το άρθρο 3 παράγραφοι 2 και 3 του κανονισμού (ΕΚ) αριθ. 847/96.
                  Δεν εφαρμόζεται το άρθρο 4 του κανονισμού (ΕΚ) αριθ. 847/96.
               
            
         
      
                  
                     Είδος:
                  
               
               
                  Ευρωπαϊκή χωματίδα
                  
                     Pleuronectes platessa
                  
               
               
                  
                     Ζώνη:
                  
               
               
                  Ενωσιακά ύδατα των υποδιαιρέσεων 22-32
                  PLE/3B23.· PLE/3C22.· PLE/3D24.· PLE/3D25.· PLE/3D26.· PLE/3D27.· PLE/3D28.· PLE/3D29.· PLE/3D30.· PLE/3D31.· PLE/3D32.
               
            
                  Δανία
               
               
                  2 890
               
               
                   
               
               
                   
               
            
                  Γερμανία
               
               
                  321
               
               
                   
               
               
                   
               
            
                  Πολωνία
               
               
                  605
               
               
                   
               
               
                   
               
            
                  Σουηδία
               
               
                  218
               
               
                   
               
               
                   
               
            
                  Ένωση
               
               
                  4 034
               
               
                   
               
               
                   
               
            
                  TAC
               
               
                  4 034
               
               
                   
               
               
                  Αναλυτικό TAC
               
            
         
      
                  
                     Είδος:
                  
               
               
                  Σολομός του Ατλαντικού
                  
                     Salmo salar
                  
               
               
                  
                     Ζώνη:
                  
               
               
                  Ενωσιακά ύδατα των υποδιαιρέσεων 22-31
                  SAL/3B23.· SAL/3C22.· SAL/3D24.· SAL/3D25.· SAL/3D26.· SAL/3D27.· SAL/3D28.· SAL/3D29.· SAL/3D30.· SAL/3D31.
               
            
                  Δανία
               
               
                  19 879 (2)
                  
               
               
                   
               
               
                   
               
            
                  Γερμανία
               
               
                  2 212 (2)
                  
               
               
                   
               
               
                   
               
            
                  Εσθονία
               
               
                  2 020 (2)
                  
               
               
                   
               
               
                   
               
            
                  Φινλανδία
               
               
                  24 787 (2)
                  
               
               
                   
               
               
                   
               
            
                  Λετονία
               
               
                  12 644 (2)
                  
               
               
                   
               
               
                   
               
            
                  Λιθουανία
               
               
                  1 486 (2)
                  
               
               
                   
               
               
                   
               
            
                  Πολωνία
               
               
                  6 030 (2)
                  
               
               
                   
               
               
                   
               
            
                  Σουηδία
               
               
                  26 870 (2)
                  
               
               
                   
               
               
                   
               
            
                  Ένωση
               
               
                  95 928 (2)
                  
               
               
                   
               
               
                   
               
            
                  TAC
               
               
                  Άνευ αντικειμένου
               
               
                   
               
               
                  Αναλυτικό TAC
                  Δεν εφαρμόζεται το άρθρο 3 παράγραφοι 2 και 3 του κανονισμού (ΕΚ) αριθ. 847/96.
                  Δεν εφαρμόζεται το άρθρο 4 του κανονισμού (ΕΚ) αριθ. 847/96.
               
            
         
      
                  
                     Είδος:
                  
               
               
                  Σολομός του Ατλαντικού
                  
                     Salmo salar
                  
               
               
                  
                     Ζώνη:
                  
               
               
                  Ενωσιακά ύδατα της υποδιαίρεσης 32
                  SAL/3D32.
               
            
                  Εσθονία
               
               
                  1 344 (3)
                  
               
               
                   
               
               
                   
               
            
                  Φινλανδία
               
               
                  11 762 (3)
                  
               
               
                   
               
               
                   
               
            
                  Ένωση
               
               
                  13 106 (3)
                  
               
               
                   
               
               
                   
               
            
                  TAC
               
               
                  Άνευ αντικειμένου
               
               
                   
               
               
                  Προληπτικό TAC
               
            
         
      
                  
                     Είδος:
                  
               
               
                  Παπαλίνα
                  
                     Sprattus sprattus
                  
               
               
                  
                     Ζώνη:
                  
               
               
                  Ενωσιακά ύδατα των υποδιαιρέσεων 22-32
                  SPR/3B23.· SPR/3C22.· SPR/3D24.· SPR/3D25.· SPR/3D26.· SPR/3D27.· SPR/3D28.· SPR/3D29.· SPR/3D30.· SPR/3D31.· SPR/3D32.
               
            
                  Δανία
               
               
                  19 958
               
               
                   
               
               
                   
               
            
                  Γερμανία
               
               
                  12 644
               
               
                   
               
               
                   
               
            
                  Εσθονία
               
               
                  23 175
               
               
                   
               
               
                   
               
            
                  Φινλανδία
               
               
                  10 447
               
               
                   
               
               
                   
               
            
                  Λετονία
               
               
                  27 990
               
               
                   
               
               
                   
               
            
                  Λιθουανία
               
               
                  10 125
               
               
                   
               
               
                   
               
            
                  Πολωνία
               
               
                  59 399
               
               
                   
               
               
                   
               
            
                  Σουηδία
               
               
                  38 582
               
               
                   
               
               
                   
               
            
                  Ένωση
               
               
                  202 320
               
               
                   
               
               
                   
               
            
                  TAC
               
               
                  Άνευ αντικειμένου
               
               
                   
               
               
                  Αναλυτικό TAC
               
            
         (1)  Η ποσόστωση αυτή μπορεί να αλιεύεται από 1 Ιανουαρίου έως 14 Φεβρουαρίου και από 1 Απριλίου έως 31 Δεκεμβρίου 2016.
      
         (2)  Εκφράζεται σε αριθμό ιχθύων.
      
         (3)  Εκφράζεται σε αριθμό ιχθύων.